ພາບຂອງນັກວິຈິດສິນ ຫວຽດນາມ ເຈີນກວຽດຖັງ
ງານວາງສະແດງວິຈິດສິນຍຸກປະຈຸບັນ ລັດເຊຍ-ຫວຽດນາມ “ຮ່ວມມືນຳກັນ“ ໂດຍສະມາຄົມວິຈິດສິນ ຫວຽດນາມ - ສາຂາແຄ໋ງຮ່ວາ ແລະ ສະຫະພັນຈິດຕະກອນລັດເຊຍເຂດ Primorye ສົມທົບກັນຈັດຕັ້ງ ຢູ່ຫໍພິພິດທະພັນວິຈິດສິນນະຄອນ ໂຮ່ຈີມິນ. ງານວາງສະແດງແນະນຳ 80 ຜະລິດຕະພັນວິຈິດສິນ ກ່ຽວກັບທຳມະຊາດ, ທັດສະນີຍະພາບ, ມະນຸດ, ສະແດງໃຫ້ເຫັນວັດທະນະທຳຂອງສອງຊາດ, ດ້ວຍວິໄສທັດໃນຍຸກປະຈຸບັນຂອງບັນດາຈິດຕະກອນລັດເຊຍ ແລະ ຈິດຕະກອນທີ່ມາຈາກບັນດາແຂວງທິດໃຕ້ພາກກາງ - ໄຕງວຽນ ແລະ ນະຄອນ ໂຮ່ຈີມິນ. ທ່ານ Alexey Popov, ຫົວໜ້າສະຖານກົງສູນສະຫະພັນລັດເຊຍປະຈຳນະຄອນ ໂຮ່ຈີມິນ ຢືນຢັນວ່າ, ບັນດາລາຍການແລກປ່ຽນວັດທະນະທຳ ສິລະປະລະຫວ່າງສອງປະເທດໄດ້ປະກອບສ່ວນຮັດແໜ້ນສາຍພົວພັນລະຫວ່າງສອງປະເທດ, ເພີ່ມທະວີຄວາມສະໜິດຕິດພັນ ແລະ ຄວາມເຂົ້າອົກເຂົ້າໃຈເຊິ່ງກັນ ແລະ ກັນລະຫວ່າງປະຊາຊົນສອງປະເທດ. ງານວາງສະແດງຈະແກ່ຍາວຮອດວັນທີ 12/3.
(ແຫຼ່ງຄັດຈາກ VOV)